Karl-Siegmund Litzmann
<s>Karl-Siegmund Litzmann (Minden, 1. kolovoza 1893. – Kappeln, kolovoz 1945.), njemački političar i član NSDAP-a, najpoznatiji kao generalni upravitelj Generalbezirka Estland u sklopu Reichskommissariata Ostland, za vrijeme njemačka okupacije Estonije u Drugom svjetskom ratu.</s>

<s>Imao je čin SA-Obergruppenführera, a na funkciji upravitelja bio je od 5. prosinca 1941. do 17. rujna 1944. godine.</s><s>Sjedište uprave bilo je u Revalu.</s><s>Njegov otac bio je ugledni general iz Prvog svjetskog rata i kasniji član NSDAP-a, Karl Litzmann, dok je on sam bio ujak časnika Luftwaffea, Waltera Lehweßa-Litzmanna.</s>

<s>Krajem 1944. godine pristupio je u Waffen-SS te je sudjelovao u borbama, ali je nestao na proljeće 1945. dok se borio u Češkoj i Mađarskoj.</s><s>Iznenada se pojavio u svibnju 1945. godine pod lažnim imenom u mjestu Kappeln, gdje je živjela njegova sestra.</s><s>Tri mjeseca kasnije, u kolovozu, umro je u Kappelnu pod još uvijek nerazjašnjenim okolnostima.</s>

<s>Reference</s>

<s>Njemački političari
Njemački nacisti
Članovi NSDAP-a
Članovi SS-a
Estonija u Drugom svjetskom ratu
Njemački političari u Drugom svjetskom ratu</s>

